Hierdie is die laaste nuusbrief vir 2017 en dit is my voorreg om die jaar af te sluit met ‘n klompie belangrike boodskappe aan ons lede in SA Jagters. In hierdie nuusbrief is daar ook algemene inligting vir u kennisname.
As ons vorentoe stap en oor ons skouers na die jaar 2017 loer is daar ‘n slagveld wat min Suid-Afrikaners ooit sal vergeet. Dit gaan ons egter niks baat om oor die afgelope jaar te tob nie want tyd kan nooit weer ingehaal word nie. Ons moet vorentoe kyk na die toekoms en as ons die Kersfeesboodskap van welwillenheid, liefde en vrede nastreef gaan 2017 met al sy donker wolke gou vergete agtergelaat word.